**Ministru kabineta noteikumu projekta “Grozījumi Ministru kabineta 2017.gada 26.septembra noteikumos Nr.582 „Noteikumi par pašvaldību sadarbības teritorijas civilās aizsardzības komisijām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts (turpmāk – Projekts) izstrādāts, lai atbilstoši Administratīvo teritoriju un apdzīvoto vietu likuma noteiktajam administratīvi teritoriālajam iedalījumam noteiktu pašvaldību sadarbības teritorijas civilās aizsardzības komisijas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likums (turpmāk - ATAVL), kurš stājās spēkā 2020.gada 23.jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 26.septembra noteikumi Nr.582 “Noteikumi par pašvaldību sadarbības teritorijas civilās aizsardzības komisijām” (turpmāk – MK Noteikumi Nr.582) nosaka civilo aizsardzības komisiju izveidošanas kārtību, uzdevumus, tiesības, darba organizāciju un komisijā esošo pašvaldību sadarbības teritoriju. MK Noteikumos Nr.582 sadarbības teritorijas civilās aizsardzības komisijas (turpmāk – Komisija) tika veidotas politiski vienojoties par to sadarbības principiem, no 119 administratīvām teritorijām izveidojot 36 Komisijas. Veidojot šādu Komisiju skaitu, tika ņemta vērā iepriekšējā pieredze, ka darbam Komisijā tiek norīkotas dažādu iestāžu amatpersonas un bieži vien cilvēkresursu izvietojuma vai pieejamības dēļ viena amatpersona tiek norīkota vairākās Komisijās, piemēram, atsevišķas Valsts ugunsdzēsības un glābšanas dienesta amatpersonas tika norīkota 3-4 Komisijās. Līdz ar to notiekot katastrofai, piemēram, vētrai, var tikt skartas vairākas pašvaldības un sasauktas vairākas blakus esošās Komisijas, kuru darbā ir norīkota viena un tā pati amatpersona, kā rezultātā tā fiziski nevarēja piedalīties visu Komisiju darbā. Minētā situācija ar cilvēkresursu izvietojumu vai pieejamību ir attiecināma arī uz citām institūcijām, kas saskarās ar tādu pašu problēmu. Atbilstoši ATAVL, tiek noteiktas jaunas administratīvās teritorijas - valstspilsētu pašvaldību teritorijas un novadu pašvaldību teritorijas (arī pielikums par administratīvi teritoriālo iedalījumu), līdz ar to mainās administratīvo teritoriju robežas. Līdztekus ATAVL Pārejas noteikumu 25.punkts nosaka, ka, lai nodrošinātu administratīvi teritoriālās reformas mērķu sasniegšanu, pēc 2021.gada 1.jūlija Daugavpils valstspilsētas pašvaldība ar Augšdaugavas novada pašvaldību, Jelgavas valstspilsētas pašvaldība ar Jelgavas novada pašvaldību, Liepājas valstspilsētas pašvaldība ar Dienvidkurzemes novada pašvaldību, Rēzeknes valstspilsētas pašvaldība ar Rēzeknes novada pašvaldību un Ventspils valstspilsētas pašvaldība ar Ventspils novada pašvaldību sadarbojas ilgtspējīgas attīstības stratēģijas un attīstības programmas izstrādē un izveido kopīgas sadarbības institūcijas šādās jomās: civilā aizsardzība, izglītība un atkritumu apsaimniekošana. Mainoties pašvaldību administratīvajām robežām, nepieciešams noteikt jaunas Komisijas, bet to skaits būtiski nepalielināsies, jo no iepriekšējām 36 Komisijām, tiks izveidotas 37 Komisijas.MK Noteikumu Nr.582 15.punkts nosaka, ka, ja komisijā izskatāmais jautājums skar tikai vienu pašvaldību, komisijas priekšsēdētājs var noteikt, ka komisijas sēdi vada, kā arī komisijas sēdes protokolu paraksta tas komisijas priekšsēdētāja vietnieks, kurš ir attiecīgās pašvaldības domes priekšsēdētājs. Valsts ugunsdzēsības un glābšanas dienesta uzkrātā pieredze liecina, ka situācijās, kad Komisiju veidoja vairākas pašvaldības, (piemēram, Komisija sastāv no 7 pašvaldībām), atsevišķu pašvaldību domu priekšsēdētāji, kuri skaitās Komisijas priekšsēdētāja vietnieki, pēc jau notikušās Komisijas sēdes papildus organizēja atkārtotas sēdes, iesaistot tikai savā administratīvajā teritorijā esošo iestāžu pārstāvjus (kuri ir Komisijas sastāvā), bet šajā sēdē izskatot jau diskutētus jautājums Komisijā. Šāda pieeja parādīja, ka netiek sasniegti vairāki mērķi, piemēram:- atbilstoši normatīvajiem aktiem ir samazināts Komisiju skaits, bet atsevišķas pašvaldības īsteno MK Noteikumos Nr.582 dotās tiesības, un organizē vēl atkārtotas Komisijas sēdes, bet tajās risinot tikai savu administratīvo teritoriju jautājumus, dublējot Komisijas darbu. Šajās atsevišķu pašvaldību sēdēs nākas piedalīties tiem pašiem valsts institūciju pārstāvjiem, kuri ir Komisijas locekļi (bet šeit nepiedalās citu pašvaldību pārstāvji, kuri ir Komisijas locekļi). Veidojas situācija, ka visām pašvaldībām ir tiesības veidot sava veida “mazās Komisijas”, lai risinātu tikai savas pašvaldības ietvaros civilās aizsardzības un katastrofas pārvaldīšanas jautājumus, un dažādu valsts iestāžu amatpersonām nākas atkārtoti nodrošināt pārstāvniecību vairāku Komisiju (un mazo Komisiju) darbā, bet to cilvēkresursu izvietojums vai pieejamība ir limitēta;- situācijās, kad tiek sasaukta Komisija tikai vienu pašvaldību jautājumu risināšanai, tajā nepiedalās citu pašvaldību pārstāvji, bet Komisijas darbības mērķis ir koordinēt pasākumus katastrofas un katastrofas draudu gadījumā, kā arī veicināt civilās aizsardzības un katastrofas pārvaldīšanas koordinēšanas jautājumu risināšanu. Papildus tam, katastrofu gadījumā, lai pēc iespējas efektīvāk un ātrāk novērstu iespējamo apdraudējumu cilvēkiem, videi vai īpašumam, kā arī mazinātu katastrofu radītos materiālos un finansiālos zaudējumus, Komisijai ir jāstrādā kopā, un jākoordinē papildu resursu piesaiste, iedzīvotāju pamatvajadzību nodrošināšana u.c. jautājumi;- pašvaldībām ir jāizstrādā sadarbības teritoriju civilās aizsardzības plāni, kurā valsts un pašvaldību institūcijām tiek noteikti katastrofas pārvaldīšanas pasākumi (preventīvie, gatavības, reaģēšanas, seku likvidēšanas pasākumi). Piemēram, katastrofu un to draudu gadījumā ir nepieciešamas vienota un koordinēta rīcība no Komisijas puses, lai nodrošinātu uzdevumu izpildei nepieciešamo atbalstu reaģēšanas un seku likvidēšanas darbu vadītājam;- vienlaikus ATAVL Pārejas noteikumu 25.punkts nosaka, ka, lai nodrošinātu administratīvi teritoriālās reformas mērķu sasniegšanu, atsevišķām administratīvām teritorijām jāsadarbojas un jāizveido kopīgas sadarbības institūcijas, tajā skaitā civilā aizsardzības jomā. Ņemot vērā augstāk minēto, Projektā tiek ierosināts svītrots MK Noteikumu Nr.582 15.punktu.Pamatojoties uz ATAVL pārejas noteikumu 2.punktu, republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021.gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā - 2021.gada 1.jūlijā.MK Noteikumi Nr.582 arī paredz, ka līdz jaunas Komisijas izveidošanai, Komisijas uzdevumus veic pašvaldību civilās aizsardzības komisijas. Savukārt pēc 2021.gada 1.jūlija, lai noteiktu komisijas priekšsēdētāju, Valsts ugunsdzēsības un glābšanas dienesta amatpersona, kas atbilstoši Civilās aizsardzības un katastrofas pārvaldīšanas likumam ir norīkota darbam komisijā, organizēs pirmo komisijas sēdi, uzaicinot attiecīgo sadarbības teritorijas pašvaldības domju priekšsēdētājus. Šāda pieeja jau tika īstenota 2017.gadā, pieņemot MK Noteikumus Nr.582.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ugunsdzēsības un glābšanas dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts kvantitatīvi un kvalitatīvi nepasliktina sabiedrības iespēju saņemt pakalpojumus. Tādejādi sabiedrības līdzdalības un komunikācijas aktivitātes netiks veiktas. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests, pašvaldības |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju kompetenci. |
| 3. | Cita informācija | Nav |

Iekšlietu ministrs S. Ģirģens

Vīza: Iekšlietu ministrijas valsts sekretārs D. Trofimovs

17.05.2021 13:32

1067

Nakurts, 67075922

ivars.nakurts@vugd.gov.lv